Politier opplyser at de beslagla en rekke cananbis-planter like ved Risør sentrum torsdag.

– Vi lette etter en person på Tangen, og i den anledning fant vi 12-13 cannabis-planter som sto i blomsterpotter og i et bedd sammen med tomatplanter, sier politibetjent Bjørn Kolmannskog.

– Det er ikke ofte vi finner så store planter. Det tas nå i beslag og sendes til Kripos, og så må den personen stå til rette, legger han til.

Kolmannskog sier videre at det er viktig at politiet får beskjed om noen skulle oppdage planter som har sagkant og lukter spesielt, enten det er ute eller i vinduskarmer.